
Ny intern budsjettfordelingsmodell – Vekttallsmidler for emner/eksamener hvor flere fakulteter deltar

Vi viser til styresak S148-02 som ble oversendt i brev 29.10.02 og tidligere informasjon til enhetene. Av styresaken med vedlegg går det fram at Universitetet vil bruke det samme grunn​lag i sin interne fordeling av vekttallsmidler som departementet bruker i fordelingen mellom institusjonene, men med en annen vekting. Dette innebærer at vekttallsmidlene tildeles det fakultet som emnet er tilordnet i DBH. Dette er det samme fakultet som i FS er ført opp som ansvarlig for emnet og eksamen. Fordelingen gjøres slik både fordi det er teknisk enkelt, og fordi det er fullstendig gjennomsiktig.

Det finnes en rekke emner hvor mer enn ett fakultet deltar i undervisningen. For å følge opp intensjonene i fordelingsmodellen ber vi om at det for alle emner/eksamener hvor flere fakul​teter/enheter deltar og bruker ressurser, inngås avtale om kompensasjon for denne ressurs​bruken. Enhetene stilles fritt i utforming av avtalen, men den kan f.eks. innebære en bestemt prosentvis fordeling av vekttallsmidlene. Avtalen bør inngås samtidig med at emnet opprettes og bør være rimelig i forhold til de enkelte deltakeres ressursinnsats. For emner som allerede eksisterer, bør en avtale inngås så snart som mulig. Vedlagt er en liste over noen slike emner, med opplysninger delvis fra FS, delvis fra Studiehåndboka og andre beskrivelser av under​vis​ningen. Listen er neppe fullstendig, den mangler oversikt over fordelingen av ressursinnsatsen og opplysningene er heller ikke kvalitetskontrollert. 

